Lukuaika noin 3 min

Wahlroos ei anteeksi pyydellyt kommentoidessaan viime päivät vellonutta Panama-kohua torstaina. Wahlroos korosti, ettei Nordea ole rikkonut lakia tai edes omia ohjeitaan.”Kaiken tämän kirjoittelun jälkeen voi tuntua ihmeelliseltä, mutta Nordean osalta tässä on seurattu kaikkea lainsäädäntöä, pankkiregulaatiota ja sisäisiä ohjeita. Sen selvityksen aikana mitä viime päivinä on tehty, ei ole löytynyt mitään, missä olisi tehty väärin”, Wahlroos sanoi toimittajille ennen UPM:n hallituksen kokousta torstaina.